**Mønstervedtekter for regionale ledd av**

**Kristelig studieforbund**

Disse mønstervedtektene er rammevedtekter for K-stud’s regionale ledd.

Mønstervedtektene er vedtatt av det konstituerende årsmøtet for K-stud den 19. mai 2011. Vedtektene skal i 2012 behandles av årsmøtene til de regionleddene som er regionalt styrt.

Vedtektene ble revidert av årsmøtet 11. mai 2017.

**§ 1 Formål**

Regionleddet skal gjennom sin virksomhet være med på å realisere formålet til K-stud.

**§ 2 Medlemmer**

Medlemmer av regionleddet er lokale og regionale ledd av K-stud’s medlems-organisasjoner.

**§ 3 Organisasjonsform**

1. Regionleddet organiseres etter en av disse modellene:
2. Regionalt styrt regionledd, jfr § 5 modell 1
3. Sentralt styrt regionledd, jfr § 5 modell 2
4. Kontaktperson utgjør regionleddet, jfr § 5 modell 3
5. Organisasjonsform velges på et konstituerende møte i regionen, der alle medlemsorganisasjonene kan møte med en representant.
6. Forslag om endring av organisasjonsform behandles av årsmøtet i regionstyrte regionledd. I sentralstyrte regionledd og der hvor en medlemsorganisasjon utgjør regionleddet skal dette behandles på et medlemsmøte.

**§ 4 Hovedoppgaver**

Regionleddets oppgaver er å:

* + - Søke om og forvalte fylkeskommunalt tilskudd i henhold til gjeldende lovverk
    - Fremme samarbeid om voksenopplæring mellom de ulike medlemsorganisasjonene.
    - Ivareta medlemsorganisasjonenes interesser overfor fylkeskommunen og annen offentlig myndighet i regionen
    - Være medlem av VOFOs regionale ledd
    - Representere K-stud regionalt

**§ 5 Organisering**

**Modell 1: Regionalt styrte regionledd**

1. Regionalt styrte regionledd har årsmøtet som øverste myndighet.
2. Regionstyret er regionleddets utøvende organ, jfr. § 8.
3. Årsmøtet består av en representant fra alle medlemsorganisasjonene.
4. Ordinært årsmøte skal avholdes hvert år innen utgangen av mars. Innkalling med dagsorden og sakspapirer sendes ut senest 3 uker før årsmøtet. Forslag fra medlemsorganisasjonene som ønskes tatt opp på årsmøtet, må være regionleddet i hende innen 31. januar.
5. Årsmøtet behandler følgende saker:
6. Konstituering
7. Årsmelding
8. Revidert Regnskap
9. Innkomne forslag
10. Strategiske planer
11. Rammebudsjett
12. Valg av styre, valgkomité og revisor
13. Årsmøtet er beslutningsdyktig med de medlemsorganisasjonene som er representert under møtet. Dersom ikke annet er uttrykt i vedtektene, vedtas saker med simpelt flertall.
14. K-stud nasjonalt kan delta med tale- og forslagsrett.
15. Styret har stemmerett på årsmøtet, men ikke ved behandlingen av årsmelding og regnskap.
16. Dersom styret eller minst 1/3 av medlemsorganisasjonene krever det, skal styret sammenkalle til ekstraordinært årsmøte. Innkalling med dagsorden og sakspapirer sendes ut senest 4 uker før møtet finner sted.

**Modell 2: Sentralt styrte regionledd**

1. Sentralt styrte regionledd har styret i K-stud nasjonalt som øverste myndighet.
2. Regionstyret er regionleddets utøvende organ, jfr. § 8.
3. Regionstyret oppnevnes av styret i K-stud nasjonalt.

**d.** Regionleddet rapporterer til K-stud nasjonalt ved å sende inn følgende papirer innen

utgangen av mars hvert år for godkjenning: årsmelding, revidert regnskap, budsjett

og ev. strategiske planer.

**Modell 3: Kontaktperson i regionleddet**

* 1. En kontaktperson utgjør K-studs regionledd, og har styret i K-stud nasjonalt som øverste myndighet.
  2. Kontaktpersonen er regionleddets utøvende organ og leder den løpende virksomheten i regionleddet, i henhold til bestemmelsen i § 6 b
  3. Kontaktpersonen er representant til årsmøtet i VOFOs regionale ledd. K-stud nasjonalt utpeker ev. vararepresentant.
  4. K-stud nasjonalt kan ivareta pedagogiske og interessepolitiske oppgaver og administrative funksjoner for regionleddet. Regnskap og budsjett skal ivaretas av K-stud nasjonalt, og strategiske planer utformes i samråd med sentralleddet.
  5. Kontaktpersonen rapporterer til K-stud nasjonalt ved å sende inn årsmelding innen utgangen av mars hvert år for godkjenning.

**§ 6 Styre**

Denne paragrafen regulerer virksomheten til fylkesstyrene i de regionalt og sentralt styrte regionleddene.

* + 1. Regionstyret leder arbeidet mellom henholdsvis årsmøtene og årsperiodene.
    2. Styret er ansvarlig for at virksomheten drives i samsvar med lov om voksenopplæring, regionleddets vedtekter, budsjett, strategiplaner på regionalt og nasjonalt nivå og øvrige vedtak fattet av regionleddets øverste myndighet.
    3. Styret består av minst tre medlemmer og ett varamedlem. Normalt velges to medlemmer det ene året, og ett det andre året.
    4. Styret konstituerer seg selv med leder, kasserer og sekretær. Styret er beslutningsdyktig når minst 2 styremedlemmer er til stede. Ved stemmelikhet har styreleder dobbeltstemme.
    5. Styret velger representant/-er til årsmøtet i VOFOs regionale ledd.
    6. Styret har minst 2 møter pr år.
    7. K-stud nasjonalt kan ivareta pedagogiske og interessepolitiske oppgaver og administrative funksjoner for regionleddet.
    8. K-stud nasjonalt har arbeidsgiveransvar for eventuelt ansatte i sentralt styrte regionledd, og foretar ansettelse etter innstilling fra fylkesstyret.
    9. I regionalt styrte regionledd har fylkesstyret arbeidsgiveransvar, og foretar ansettelse og ivaretar personalfunksjoner i henhold til K-stud nasjonalt sitt personalreglement og lønningsstruktur.

**§ 7 Endring av vedtekter**

1. Eventuelle avvik fra mønstervedtektene for regionalt styrte regionledd kan kun vedtas på et ordinært årsmøte i det regionale leddet. Vedtektsendringer krever 2/3 flertall av de stemmeberettigede på årsmøtet. Endringer i vedtektene må godkjennes av styret til K-stud nasjonalt.
2. Avvik fra mønstervedtektene for sentralt styrte regionledd og regionledd der en medlemsorganisasjon utgjør regionleddet, kan kun foretas på et ordinært styremøte for K-stud nasjonalt, etter innstilling fra det utøvende styret for regionleddet. Vedtektsendringer krever 2/3 flertall i K-stud’s styre.
3. Forslag til vedtektsendringer må sendes det utøvende styret innen 1. januar